Ֆիլիպ Սանդլեր

Ֆիլիպ Սանդլեր (, ), հոլանդացի պրոֆեսիոնալ ֆուտբոլիստ։ Ներկայումս Մանչեսթեր Սիթիից վարձավճարով հանդես է գալիս Անդերլեխտի կազմում։ Խաղում է կենտրոնական պաշտպանի դիրքում։

Ակումբային կարիերա

ՊԵԿ Զվոլե 
Սանդլերը Այաքսի ակադեմիայի սան է։ 2016 թվականին նա միացավ ՊԵԿ Զվոլեին։ Իր պրոֆեսիոնալ դեբյուտը նշեց 2016 թվականի օգոստոսի 13-ին՝ փոխարինման մտնելով Սպարտա Ռոտերդամի դեմ խաղում։ Առաջին հանդիպումը Զվոլեի մեկնարկային կազմում անցկացրեց օգոստոսի 20-ին՝ ՊՍՎ Էյնդհովենի դեմ խաղում։ Իր առաջին գոլը պրոֆեսիոնալ կարիերայում խփեց 2017 թվականի հոկտեմբերի 24-ին՝ Նիդերլանդների գավաթի Կոզակեն Բոյզի դեմ խաղում։ Զվոլեի առաջին թիմի կազմում Սանդլերը անցկացրեց 33 հանդիպում՝ դառնալով 1 գոլի հեղինակ։

Մանչեսթեր Սիթի 
2018 թվականի հուլիսի 31-ին Սանդլերը 2․6 միլիոն ֆունտ ստերլինգի դիմաց տեղափոխվեց Մանչեսթեր Սիթի։ Իր դեբյուտը ակումբի կազմում նշեց 2019 թվականի հունվարի 6-ին՝ փոխարինելով Քևին դե Բրույնեին Անգլիայի գավաթի Ռոտերհեմ Յունայթեդի դեմ խաղում։ Առաջին հանդիպումը թիմի մեկնարկային կազմում անցկացրեց հունվարի 23-ին՝ Անգլիայի լիգայի գավաթի Բարտոն Ալբիոնի դեմ խաղում։ 2018-19 մրցաշրջանում Սանդլերը անցկացրեց 2 հանդիպում։

2019 թվականի հուլիսի 17-ին Սանդլերը 1 տարվա վարձավճարով միացավ Անդերլեխտին։ Իր դեբյուտը Բելգիայի առաջնությունում նշեց օգոստոսի 4-ին՝ Մուսկրոն Պերյուվելզի դեմ խաղում։

Միջազգային կարիերա 
Սանդլերը ներկայացրել է Նիդերլանդները մինչև 20 տարեկանների երիտասարդական հավաքականում։

Կարիերայի վիճակագրություն

Ակումբային վիճակագրություն 
2019 թվականի սեպտեմբերի 14-ի դրությամբ

Նվաճումներ

Ակումբային 
Մանչեսթեր Սիթի

 Անգլիայի գավաթ. 2018–19
 Անգլիայի լիգայի գավաթ. 2018–19

Ծանոթագրություններ

Արտաքին հղումներ 

 Սանդլերի պաշտոնական Ինստագրամի էջը
 Սանդլերը transfermarkt-ում
 Սանդլերը soccerbase.com-ում
 Սանդլերը WhoScored.com կայքում
 Սանդլերը Անդերլեխտի պաշտոնական կայքում
 Սանդլերը Մանչեսթեր Սիթիի պաշտոնական կայքում 
 Սանդլերը Պրեմիեր Լիգայի պաշտոնական կայքում
 Սանդլերը ՈՒԵՖԱ-ի պաշտոնական կայքում

Ֆուտբոլի պաշտպաններ
Հոլանդացի ֆուտբոլիստներ
Այաքսի ֆուտբոլիստներ
Զվոլեի ֆուտբոլիստներ
Մանչեսթեր Սիթիի ֆուտբոլիստներ
Անդերլեխտի ֆուտբոլիստներ